b'\n_START_ARTICLE_\nFortidsmindefredning\n_START_PARAGRAPH_\nFortidsminder i Danmark er beskyttet af fortidsmindefredning. Fredningen indeb\xc3\xa6rer, at der hverken p\xc3\xa5 selve fortidsmindet eller i en 2 meters zone omkring dette m\xc3\xa5 foretages \xc3\xa6ndringer eller indgreb i fortidsmindets tilstand. _NEWLINE_Eksempler p\xc3\xa5 \xc3\xa6ndringer er en hver form for gravning, jordarbejde eller \xc3\xb8del\xc3\xa6ggelse, inkl. dyrkning af afgr\xc3\xb8der, grafitti, fjernelse af materiale eller benyttelse af metaldetektor. Da fortidsminder tilstand ikke m\xc3\xa5 \xc3\xa6ndres m\xc3\xa5 der ligeledes ikke etableres flagst\xc3\xa6nger, laves affaldsdeponi eller andre indgreb i fortidsminder._NEWLINE_For de fleste fortidsminder g\xc3\xa6lder der desuden en beskyttelseslinje, der sikrer en radius af 100 meter rundt om fortidsmindet. Linjen skal sikre, at der er udkig fra og indsyn til fortidsmindet og garantere, at fortidsmindet fremst\xc3\xa5r s\xc3\xa5 uber\xc3\xb8rt i dets landskabelige sammenh\xc3\xa6ng som muligt._NEWLINE_Indenfor denne linje m\xc3\xa5 man bl.a. ikke bygge nyt.\n_START_SECTION_\nBaggrund\n_START_PARAGRAPH_\nSynlige fortidsminder blev f\xc3\xb8rst generelt fredet i Danmark i 1937 ved Naturfredningsloven. Allerede i 1809-11 havde man dog fredet ca. 200 fortidsminder p\xc3\xa5 basis af indberetningerne til Oldsagskommissionen. I \xc3\xa5rene herefter blev en r\xc3\xa6kke fortidsminder fredet ved frivillige fredninger, men der var ikke lovhjemmel for at gennemtvinge fredninger mod lodsejerens \xc3\xb8nske. I 1935 var antallet af fredede fortidsminder p\xc3\xa5 denne m\xc3\xa5de steget til ca. 7.500._NEWLINE_Efter Naturfredningslovens vedtagelse steg antallet af fredede fortidsminder kraftigt, og der findes i dag ca. 30.000 s\xc3\xa5danne. Beskyttelseslinjen 100 meter fra fortidsmindet blev indf\xc3\xb8rt i 1961.\n_START_SECTION_\nFredning i dag\n_START_PARAGRAPH_\nEfter kommunalreformen i 2007 overtog Kulturarvsstyrelsen, i dag Slots- og Kulturstyrelsen amternes opgave med at f\xc3\xb8re tilsyn med de fredede fortidsminder, der findes overalt i Danmark i byer og p\xc3\xa5 landet. Den praktiske del af opgaven, omhandlende selve det fysiske tilsyn varetages af 10 ark\xc3\xa6ologiske museer, der skal tilse alle fortidsminderne i deres omr\xc3\xa5de mindst \xc3\xa9n gang i l\xc3\xb8bet af en 5-\xc3\xa5rig periode, medens Slots- og Kulturstyrelsen f\xc3\xb8lger op p\xc3\xa5 tilsynet, hvis det er n\xc3\xb8dvendigt.\n_START_SECTION_\nLovgivningen\n_START_PARAGRAPH_\nI dag beskyttes fortidsmindefredningen af to love, museumsloven, og naturbeskyttelsesloven._NEWLINE_Museumsloven dikterer: \xe2\x80\x9dDer m\xc3\xa5 ikke foretages \xc3\xa6ndring i tilstanden af fortidsminder\xe2\x80\x9d, mens naturbeskyttelsesloven "fastl\xc3\xa6gger en beskyttelseslinje p\xc3\xa5 100 meter omkring fredede fortidsminder. Bestemmelsen skal beskytte forskellige forhold for fortidsminderne, herunder: fortidsmindernes betydning som monumenter, fortidsmindernes landskabelige fremtr\xc3\xa6den, indsynet til og udsynet fra fortidsminderne, beskyttelse af ark\xc3\xa6ologiske anl\xc3\xa6g under jordoverfladen, som meget ofte ligger i n\xc3\xa6rheden af fortidsminderne."_NEWLINE_Inden for denne linje m\xc3\xa5 man f.eks. ikke bygge nyt eller etablere faste hegn eller l\xc3\xa6hegn, men ved skovarealer m\xc3\xa5 der dog genplantes. Beskyttelseslinje g\xc3\xa6lder ikke omkring bl.a. vejkors, milep\xc3\xa6le og vildtbanesten._NEWLINE_Slots- og Kulturstyrelsen, der er Kulturministeriets tilsynsf\xc3\xb8rende myndighed er med henvisning til de \xe2\x80\x9drestriktive bestemmelser i museumsloven\xe2\x80\x9d ansvarlig for at f\xc3\xb8re "restriktivt tilsyn" med at fortidsmindernes tilstand hele tiden er sikret i overensstemmelse med loven.\n_START_SECTION_\nNaturbeskyttelsesloven\n_START_PARAGRAPH_\nDe enkelte kommuner, hvor fortidmindet ligger, kan efter modtagelse af en ans\xc3\xb8gning fra ejer eller bygherre give dispensation fra fortidsmindebeskyttelseslinjen. Slots- og Kulturstyrelsen er klageberettiget og kan indbringe afg\xc3\xb8relsen for Milj\xc3\xb8- og F\xc3\xb8devareklagen\xc3\xa6vnet.\n_START_SECTION_\nMuseumsloven\n_START_PARAGRAPH_\nSlots- og Kulturstyrelsen f\xc3\xb8rer tilsyn med fortidsminder p\xc3\xa5 landsplan og kan give dispensation til "n\xc3\xb8dvendige \xc3\xa6ndringer" p\xc3\xa5 fortidsmindet.\n_START_SECTION_\nEksempler p\xc3\xa5 fortidsminder\n_START_PARAGRAPH_\nFortidsminder udg\xc3\xb8r bl.a. stendysser, j\xc3\xa6ttestuer, gravh\xc3\xb8je, voldsteder, diger, sagnsten, broer, vejkister, mindesten, samt st\xc3\xb8rre arealfredninger, s\xc3\xa5som \xc3\xb8dekirkeg\xc3\xa5rde, marksystemer, ruiner og bygningsspor.\n_START_SECTION_\nJylland\n_START_PARAGRAPH_\nLindholm H\xc3\xb8je, _NEWLINE_Aalborghus Slot, _NEWLINE_Tornby Dysse, _NEWLINE_Helleh\xc3\xb8j, _NEWLINE_Vikingecenter Fyrkat\n_START_SECTION_\nFyn\n_START_PARAGRAPH_\nNonnebakken, Nyborg Slot, Hesth\xc3\xb8j, Pengesten, Svenskeh\xc3\xb8j, All\xc3\xa9skoven\n_START_SECTION_\nSj\xc3\xa6lland og \xc3\xb8er\n_START_PARAGRAPH_\nTrelleborg, Kronborg, Lundby J\xc3\xa6ttestue, Kastellet, Christianshavns Vold, Vestvolden'